Prezidentning “Yashirin iqtisodiyotni keskin qisqartirish chora-tadbirlari to‘g‘risida”gi farmoni loyihasi e’lon qilindi. Mamlakatda yashirin iqtisodiyot darajasini pasaytirish, tadbirkorlik faoliyatini yuritish uchun teng raqobat sharoitlarini yaratish, shu jumladan tartibga solish va ma’muriy yukni kamaytirish, tartib-taomillarni avtomatlashtirish va soliq qonunchiligiga rioya qilish tartibini soddalashtirish maqsad qilingan. Belgilanishicha, 2021 yil 1 yanvardan 2022 yil 1 yanvargacha bo‘lgan muddatga, umumiy ovqatlanish sohasidagi kichik biznes sub’yektlarining bank kartalari va kontaksiz to‘lovlardan foydalangan holda jismoniy shaxslardan olingan daromadlari umumiy daromadga kiritilmasligi tartibi joriy etiladi. Qayd etilishicha, bu umumbelgilangan soliqlarni to‘lashga majburiy tartibda o‘tish maqsadida amalga oshiriladi.